Er jeg kriminell?

23. mai 2014 10:23 Sist oppdatert 23. mai 2014

Eller er det staten og myndighetene som tar feil?

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Nå blir jeg sett på som en kriminell rusmisbruker, og det er absolutt ikke noe jeg er, skriver Bizkit (18). Fotolia/NTB Scanpix

Det hele startet sommeren for et år siden da jeg tok min første joint, med to av mine nærmeste venner. WOW tenkte jeg – dette var helt magisk! Selvfølgelig var det det, ettersom det var min første gang. Den følelsen kom aldri igjen, men det har et par ganger vært tilnærmet det samme.

Følte meg bedre

Cannabisen forsterket alle sansene mine. Jeg følte jeg hørte bedre, luktet bedre, og ikke minst ble jeg sulten. Jeg greide heller ikke å gi slipp på smilet – det omfavnet konstant ansiktet mitt, uten at jeg kunne stoppe det.

Jeg brukte cannabis som et alternativt rusmiddel istedenfor alkohol, fordi alkoholen gjør meg dårlig.

Da skolen igjen startet var det mye stress med lekser, innleveringer og prøver. De første ukene gikk greit og jeg fikk karakterer midt på treet, noe jeg alltid har fått. Det forandret seg da jeg begynte å bruke cannabis i samarbeid med studier. Jeg som aldri hadde motivasjon til å sette med ned å lese en bok, følte nå at det var interessant. Når jeg skrev oppgaver var det som om jeg kunne sitte i timevis å skrive, og følte nå at hjernen min virkelig ble tatt i bruk.

Jeg fikk bedre og bedre karakterer. Jeg gikk fra midt på treet til femmere og en sekser – noe jeg vanligvis bare kunne drømme om. Men jeg tok stor avstand fra å bruke cannabis i skoletiden, ettersom jeg mener det er fullstendig galt.

Innkalt av politiet

Jeg brukte cannabis som et alternativt rusmiddel istedenfor alkohol, fordi alkoholen gjør meg dårlig. Cannabisen har en positiv virkning på meg – enkelt og greit. Jeg følte jeg virkelig kom til å gjøre det bra, og at jeg hadde sjansen til å sette inn støtet, før jeg skulle på høyere utdanning.

Slik gikk det ikke. Jeg ble innkalt til møte med politiet, og måtte gi fra meg en urinprøve. Da den slo ut som positiv, ble jeg med ett sett på som kriminell. En narkotikamisbruker.

Jeg fikk valget mellom å ta en straff som jeg ikke fikk vite hva var, eller å måtte gå på "pissings" til jeg fylte 18. Samtidig skulle politiet ha muligheten til å ta urinprøver uten forvarsel, til jeg fylte 20. Jeg måtte også månedlig gå i møter med helsepersonell, som skulle hjelpe meg i "avvenningen av narkotika".

Ingen rusmisbruker

Hva i huleste? Jeg er ikke avhengig av cannabis. Det er noe jeg foretrekker fremfor å drikke mengder med alkohol, noe alle mine venner gjorde.

Nå blir jeg sett på som en kriminell rusmisbruker, og det er absolutt ikke noe jeg er.

Jeg valgte å levere urinprøver, slik at det ikke skulle ødelegge fremtidige planer, men det var allerede for sent. Jeg fikk tilsendt et brev hvor jeg hadde fått en narkotikadom, og da raste alt sammen. Jeg visste nå at fremtidsplanene ville gå i vasken, at militæret jeg hadde blitt kalt inn til ville bli avbrutt og at sjansen for å få visum til andre land ble betraktelig minsket. Alt dette blir ødelagt kun fordi jeg fortrekker et annet rusmiddel.

Nå blir jeg sett på som en kriminell rusmisbruker, og det er absolutt ikke noe jeg er. Er det på tide å endre litt på narkotikapolitikken, eller bør vi fortsette slik det er?

Les også Legaliseringsdebatten styres av propaganda

Les også Slipp Mary Jane fri!

Bizkit (18)